Številka: 900-267/2011-4

Datum: 17. 2. 2012

**Z A P I S N I K**

8. redne seje Sveta Četrtne skupnosti Rožnik MOL, ki je bila v sredo, 23. 11. 2011 ob 18,00 uri v prostorih gostišča Origano, Cesta na Vrhovce 4, Ljubljana.

Sejo je na podlagi 58. člena Statuta Mestne občine Ljubljana, sklical in vodil predsednik Sveta Četrtne skupnosti Rožnik, MOL gospod Anton Gunde (v nadaljevanju: predsedujoči).

NAVZOČI ČLANI SVETA: Tatjana Burnik, Gregor Ciglar, Tomaž Čučnik, Dušan Fatur, Anton Gunde, Selma Halilović, Borut Knez, Saša Novak, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Daniel Kušer, Ana Iskra in Rastko Korošec.

OSTALI NAVZOČI: Špela Šivavec in Edita Vreg, javni uslužbenki SLS, MU, MOL.

Na začetku seje je predsedujoči ugotovil, da je od 15 članov sveta prisotnih 12 članov, kar pomeni, da je bil svet sklepčen in je lahko začel z delom.

**Seja se ni snemala.**

Seja je bila sklicana z naslednjim

**DNEVNIM REDOM:**

1. **Pregled in potrditev zapisnika 7. seje Sveta Četrtne skupnosti Rožnik, MOL.**
2. **Pobude in predlogi članov sveta Četrtne skupnosti Rožnik.**
3. **Razno**

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

**PPREGLED IN POTRDITEV ZAPISNIKA 7. REDNE SEJE SVETA ČETRTNE SKUPNOSTI ROŽNIK, MOL**

Predsedujoči je prisotnim dodatno pojasnil 1. točko dnevnega reda 7. seje. Razprave o predlogu zapisnika ni bilo, zato je dal na glasovanje naslednji:

**Predlog SKLEPA št.: 1/8:**

**Svet Četrtne skupnosti Rožnik, Mestne občine Ljubljana, je potrdil zapisnik 7. redne seje Sveta Četrtne skupnosti Rožnik, MOL.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 1/8 je bil sprejet.**

**AD 2**

**POBUDE IN PREDLOGI ČLANOV SVETA ČS ROŽNIK**

Gospod Dušan Fatur je pripomnil, da je pred prvim sneženjem potrebno rešiti problem avtobusne proge številka 14 na Vrhovce. Problem je namreč v tem, da veliko ljudi hodi po klancu peš.

Predsedujoči je pojasnil, Četrtna skupnost Rožnik je podprla predlog, da avtobus vozi tudi na Bokalce, ki so bolj oddaljene od avtobusa kot Vrhovci. Bokalce so dobro poseljene, je tudi Dom starejših občanov, zato ne pride v poštev, da bi ukinili avtobusno progo številka 14B. Res pa je tudi, da ima del prebivalcev Vrhovcev, tudi daleč do avtobusnega postajališča. Govoriti o povečanju frekvence je najlažje, vendar bomo zavrnjeni z argumentom nerentabilnosti.

Gospod Dušan Fatur je povedal, da je potrebno zadevo projektno rešiti in to še v letošnjem letu.

Predsedujoči je pojasnil, da bo predlagal povečanje frekvence, povezavo med Cesto Dolomitskega odreda in rondojem na Bokalcah, tako bi bili rešeni vsi problemi.

Predsedujoči je povedal tudi, da mora Svet Četrtne skupnosti Rožnik na podlagi Pravilnika o kriterijih in načinu uporabe prostorov za delovanje četrtnih skupnosti, imenovati odbor, ki bo mesečno potrjeval terminski načrt uporabe prostorov na lokacijah, Brdnikova ulica 14 in Viška cesta 38.

Razprave ni bilo, zato je predsedujoči dal na glasovanje naslednji:

**Predlog SKLEPA št.: 2/8:**

**Svet Četrtne skupnosti Rožnik, Mestne občine Ljubljana, ustanavlja odbor za potrjevanje terminskega načrta uporabe prostorov za delovanje ČS na podlagi Pravilnika o kriterijih in načinu uporabe prostorov za delovanje četrtnih skupnosti.**

**Odbor sestavljajo: Anton Gunde, Tatjana Burnik in Tomaž Šemrov.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 2/8 je bil sprejet.**

**AD 5**

**RAZNO**

Dnevni red je bil izčrpan, predsedujoči se je zahvalil vsem prisotnim članom sveta za aktivno delo v letu, ki odhaja in zaželel vse dobro v prihajajočem letu.

Člani Sveta Četrtne skupnosti Rožnik, so po zaključeni seji sveta nadaljevali sproščeno druženje.

Zapisali:

Edita Vreg,

Špela Šivavec

 Anton Gunde

 Predsednik Sveta

 Četrtne skupnosti Rožnik

 Mestne občine Ljubljana